Uhapšen Ratko Mladić
Predsednik Boris Tadić rekao je da je Mladić uhapšen u Srbiji i da je u toku proces njegove predaje Međunarodnom sudu Ujedinjenih nacija
Vest o hapšenju Ratka Mladića domaćoj i svetskoj javnosti saopštio je predsednik Srbije , koji je tom prilikom rekao da je služba bezbednosti ovom akcijom dokazala svoju sposobnost, a hapšenjem Ratka Mladića pale su u vodu sve kritike, kako glavnog tužioca Haškog tribunala Serža Bramerca i ostalih u međunarodnoj zajednici da Srbija ne čini dovoljno da uhapsi preostale hašle begunce. Ovim hapšenjem je stavljena tačka na mračno poglavlje u istoriji Srbije, rekao je Tadić i pozvao da svi optuženi za ratne zločine budu izručeni pravdi: ", rekao je Tadić. Ratko Mladić je odmah po hapšenju izveden na saslušanje pred istražnog sudiju Odeljenja za ratne zločine koji će odlučiti o ispunjenosti uslova za njegovo izručenje Haškom tribunalu, a prema prvim procenama sama procedura izručenja trajaće oko nedelju dana: "", izjavio je  državni sekretar u Ministarstvu pravde Srbije. "Prilikom akcije hapšenja nije upotrebljavano vatreno oružje, nije došlo do bilo kakvog sukoba niti pružanja otpora", naveo je , ministar policije Srbije. Vest o hapšenju Mladića iznenadila je gotovo celokupnu domaću i svetsku javnost, a čestitke Srbiji stižu kako iz Sjedinjenih Država, tako i iz Brisela i ostalih evropskih prestonica, gde se hapšenje najtraženijeg haškog begunca često stavlja u kontekst evrointegracija Srbije kao dobar korak u približavanju Uniji. I evropska komesarska za spoljnu politiku i bezbednost,, koja je danas doputovala u Srbiju u okviru ranije dogovorene posete, je po dolasku u Beograd pozdravila hapšenje Mladića i ocenila da je ovo bitan dan za međunarodnu pravdu. Posle večerašnjeg razgovora sa predsednikom Srbije Eštonova je poručila da je hapšenjem Mladića u proces evrointegracija Srbije udahnuta sveža energija: " Kada je reč o dijalogu Beograda i Prištine, evropska komesarka je naglasila da taj proces treba da u praktičnom smislu olakša život građana Kosova. A kako je rekao srpski predsednik, Srbija treba da bude ambiciozna u procesu evropskih integracija i da zato ove godine, osim statusa kandidata za članstvo u EU, želi i datum početka pregovora: " A na domaćoj političkoj sceni hapšenje Ratka Mladića se razločito ocenjuje: lider LDP je čestitao Borisu Tadiću rekavši da je ovim završeno ono što je započela vlada Zorana Đinđića. Predsednik naprednjaka je priznao da je zaista iznenađen hapšenjem, da povodom hapšenja ima mnogo pitanja koje treba postaviti kao i da u Srbiji Mladića nikada nisu uspeli da predstave kao zločinca i zlikovca. Za lidera SPOhapšenje Mladića predstavlja oslobađanje Srbije, dok u DSS-u očekuje nove pritiske i ucene Srbije. Jedino su radikali, ocenom da je ovo srpska tragedija, izrazili negodovanje hapšenjem i poručili da razmišljaju o organizovanju mirnog protestnog mitinga. U samom Beogradu nakon vesti o hapšenju Mladića su pojačane mere bezbednosti, kao i osiguranje zgrada ambasada. Međunarodni sud u Hagu podigao je optužnicu protiv Mladića 1995. godine, zbog zločina koje je navodno počinio ili davao naređenja da se počine tokom trogodišnje opsade Sarajeva, kao i za ubistvo 8 hiljada muslimanskih muškaraca i dečaka nedaleko od Srebrenice. To masovno ubistvo civila smatra se najtežim zverstvom u Evropi od Drugog svetskog rata. Mladić se takođe smatra najodgovornijim za krvavo granatiranje Sarajeva od 1992. do 1996. godine, najdužu opsadu nekog grada u modernoj istoriji. Glavni tužilac Haškog tribunala, , prošle nedelje je kritikovao Srbiju da ne čini dovoljno za Mladićevo hapšenje. Funkcioneri Evropske unije postavili su Mladićevo hapšenje kao jedan od ključnih uslova za prijem Srbije u članstvo.